Publication: Magyar Közlöny
Issue: MK-2007-145 (Year: 2007, Number: 145)
Era: 2004-2010
Section: – Az Ftv. a szakképzésrõl szóló 1993. évi LXXVI. törvényben, a közoktatásról szóló 1993. évi LXXIX. törvényben és a felnõttképzésrõl szóló 2001. évi CI. törvényben
Paragraph Index: 992

2006. évi átfogó és egyéb szabályszerûségi ellenõrzésérõl (0726) Az államháztartás önkormányzati alrendszerét 2006-ban 3187 helyi önkormányzat és 2045 települési kisebbségi önkormányzat alkotta. A helyi önkormányzatok könyvviteli mérlegben kimutatott vagyona 2002–2006 között 6423 milliárd Ft-ról 10 300 milliárd Ft-ra nõtt, a növekedés mintegy kétharmadát a korábban érték nélkül nyilvántartott ingatlanok 2003. évben elvégzett érték megállapítása okozta. Az önkormányzatok a 2002. évben 2570 milliárd Ft, a 2006. évben ennél 45%-kal magasabb összegû, 3719 milliárd Ft konszolidált költségvetési bevétellel gazdálkodtak. Az ÁSZ a 2006. évben 493 helyi önkormányzat (az önkormányzatok 15,5%-a) és 71 települési kisebbségi önkormányzat (a kisebbségi önkormányzatok 3,5%-a) gazdálkodási rendszerének átfogó és egyéb szabályszerûségi ellenõrzését végezte el. Az ellenõrzés során alapvetõen a 2005. évi gazdálkodásra koncentráltunk, de a helyszíni vizsgálat befejezéséig figyelemmel kísértük a pénzügyi-gazdasági folyamatokat és egyes gazdálkodási tendenciák megítélésénél a 2002–2004 közötti idõszak gazdasági eseményeit, adatait is értékeltük. Az elmúlt négy évben Budapest Fõváros Önkormányzatánál, valamint az összes megyei, megyei jogú városi, Budapest fõvárosi kerületi és városi önkormányzatnál a gazdálkodási rendszer átfogó ellenõrzését, valamint ennek ellenõrzési programjához kapcsolódóan a nagyközségi és községi önkormányzatok 59,7%-ánál egyéb szabályszerûségi ellenõrzést végeztünk. Az ellenõrzést – az ellenõrzési program 2007. évi megújítása elõtt – már több éve közel azonos program alapján végeztük, ezáltal a helyszíni ellenõrzések megállapításai lehetõséget adtak arra, hogy több évet összehasonlító elemzésre vállalkozhassunk, valamint az arányokat, a trendeket és a tendenciákat is bemutassuk. A jelentésben az ellenõrzött önkormányzatoknál tapasztaltak összegzése mellett – mely statisztikai jellegû adatfeldolgozáson is alapul – az önkormányzatok gazdálkodásának országosan jellemzõ tendenciáit és fõbb adatait, mutatószámait is szemléltetjük, a 2003–2006 között történt változás bemutatásához bázisnak a 2002. év adatait tekintettük. A kiemelt körbe tartozó (megyei, megyei jogú városi, Budapest fõvárosi, fõvárosi kerületi) és a városi önkormányzatok körében az elmúlt négy évben a gazdasági programmal rendelkezõ önkormányzatok aránya pozitív irányban változott. A költségvetési koncepcióban foglaltakat figyelembe vevõ költségvetések évrõl évre nagyobb arányban feleltek meg a jogszabályi elõírásoknak. A gazdálkodás szabályozottsága javult, melyet jelez, hogy nõtt az elõírt szabályzatokkal rendelkezõ önkormányzatok aránya, a számlarend kivételével javult a szabályozások minõsége is. A munkafolyamatba épített ellenõrzés elvégzésének rendszere, színvonala azonban kevésbé javult az elmúlt négy évben. Az önkormányzatok több mint harmadánál a vagyongazdálkodási rendeletben lehetõvé tették a versenytárgyalás mellõzését, és az elidegenítések során a versenytárgyalási kötelezettségre vonatkozó elõírást az önkormányzatok fele nem vette figyelembe. Az „üvegzsebrõl” szóló törvény elõírása ellenére az ellenõrzött önkormányzatok mintegy fele évek óta nem, vagy csak részben tett eleget a támogatások, és az 5 millió Ft értékhatár feletti szerzõdések közzétételi kötelezettségének. A vagyongazdálkodás szabályozási hiányosságai, a versenytárgyalás nélkül történt elidegenítések, és a közzététel elmulasztása nem segítette a vagyonnal történõ gazdálkodás nyilvánosságát, átláthatóságát. Az önkormányzatok évente növekvõ számú közbeszerzési eljárást folytattak le. Az ellenõrzött kiemelt körbe tartozó és a városi önkormányzatok ötödénél állapítottuk meg, hogy nem folytatta le minden indokolt esetben a közbeszerzési eljárást. Az államháztartás önkormányzati alrendszere támogatásként (nem szociális ellátásként) évente növekvõ összeget – a

Source: https://magyarkozlony.hu/hivatalos-lapok/39e1bc490c6c51285c51b9a5e5c7c0c7e15f014a/dokumentumok/4aed7ea191b8d77a22f3ba17ff033afce52ac363/letoltes